Na podlagi 25. člena Zakona o delovnih razmerjih (Uradni list RS, št. 21/13) in tretjega odstavka 70. člena Zakona o javnih uslužbencih (Uradni list RS, št. 63/07-UPB3, 65/08, 69/08-ZTFI-A, 69/08-ZZavar-E in 74/09 Odl. US: U-I-136/07-13 in 40/12-ZUJF) Statistični urad Republike Slovenije, Litostrojska 54, 1000 Ljubljana, objavlja prosto uradniško delovno mesto

**Svetovalec v Sektorju za poslovne statistike, v Oddelku za mednarodno trgovino, določen čas ‒ projekt »Quality improvement of intra-EU trade data in the context of the micro-data exchange«.**

Izbrani kandidat bo delo opravljal na uradniškem delovnem mestu, brez imenovanja v naziv.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali
* najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali
* najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 7 mesecev delovnih izkušenj;
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katerega oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali izobrazbo, pridobljeno po študijskem programu druge stopnje v skladu z zakonom, ki ureja visoko šolstvo.

Delovne naloge prostega delovnega mesta:

- sodelovanje pri pripravi predpisov in drugih zahtevnejših gradiv,

- sodelovanje z drugimi organi, institucijami in uporabniki,

- spremljanje predpisov delovnega področja,

- vodenje in odločanje v manj zahtevnih predpisanih postopkih delovnega področja,

- sodelovanje v projektnih skupinah,

- opravljanje drugih nalog podobne zahtevnosti,

- pomoč pri pripravi osnutkov predpisov in drugih zahtevnejših gradiv,

- zbiranje, urejanje in priprava podatkov za oblikovanje zahtevnejših gradiv,

- samostojno oblikovanje manj zahtevnih gradiv s predlogi ukrepov,

- samostojna priprava analiz, informacij, poročil in drugih gradiv.

Izbrani kandidat bo na delovnem mestu svetovalec opravljal naloge s področja mednarodne trgovine z blagom ki vključujejo:

* analize trgovanja Slovenije z drugimi državami (izvoz/uvoz)
* pomoč pri izmenjavi podatkov o izvozu med državami članicami EU (micro-data exchange)
* preverjanja pravilnosti in kakovosti podatkov
* pomoč pri testiranju tehnične rešitve za zaznavanje dvostranskih asimetrij v podatkih

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja/raven in smer izobrazbe (študijski program) ter leto in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (datum sklenitve in datum prekinitve delovnega razmerja pri posameznem delodajalcu z navedbo stopnje izobrazbe, ki je bila zahtevana za to delovno mesto);
3. izjavo kandidata, da:

- je državljan Republike Slovenije,

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in o tem, da ni bil obsojen na nepogojno kazen zapora v trajanju več kot šest mesecev,

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega natečajnega postopka dovoljuje SURS-u pridobitev podatkov iz 3. točke iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Od kandidata pričakujemo:

* poznavanje programov MS Word, MS Excel, MS Access,
* znanje angleškega jezika,
* poznavanje mednarodne trgovine z blagom predvsem z državami članicami EU (Intrastat),
* sposobnost analitičnega razmišljanja,
* poznavanje statističnih postopkov in metod,
* pripravljenost na dodatna izobraževanja.

Od kandidata pričakujemo še zanesljivost, natančnost, samostojnost, prilagodljivost, komunikativnost in sposobnost za delo v skupini ter pripravljenost za strokovno usposabljanje.

SURS, ki je med petimi najbolj inovativnimi organi v državni upravi, izbranemu kandidatu nudi zaposlitev v urejenem, prijetnem in varnem delovnem okolju, z zanimivimi in raznolikimi delovnimi nalogami, z možnostjo za osebni in strokovni razvoj, rednim plačilom, skrb za zdravje na delovnem mestu in ugoden delovni čas.

Z izbranim kandidatom bomo sklenili pogodbo o zaposlitvi za določen čas 12 mesecev, s polnim delovnim časom. Zaposlitev je financirana iz evropskih sredstev.

Izbranemu kandidatu se bodo na delovnem mestu svetovalec pravice in dolžnosti določile glede na uradniški naziv svetovalec III (izhodiščni plačni razred 30 oz. 1373,40 bruto).

Izbrani kandidat bo delo opravljal v poslovnih prostorih SURS-a, Litostrojska 54, Ljubljana.

Kandidat vloži prijavo na priloženem obrazcu »Vloga za zaposlitev«, ki jo pošlje v zaprti ovojnici z označbo: »za prosto dm svetovalec šifra dm 1565, številka 1102-3/2022«, na naslov: SURS, Litostrojska 54, 1000 Ljubljana, in sicer v roku 8 dni po objavi na osrednjem spletnem mestu državne uprave GOV.SI in na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.surs@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o izvedbi javne objave daje Marija Žerjav Prosen, telefon: 01/ 2416 419 od 10. do 11. ure, informacije o delovnem področju pa Snježana Lončarević Štuhec telefon: 01/ 2340 545.

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za moške in ženske.